
A beneventán liturgikus ének az előadói gyakorlatban

A beneventán ének az ún. ólatin liturgiák csoportjába tartozik, azaz a gregorián zene elterjedését megelőző kor regionális egyházi zenéiének egyik képviselője, dél-itáliai liturgikus éneke. A korlátozott számú és nehezen olvasható forrás ellenére, zenei tulajdonságok mentén felfejthető jó néhány tétel zenei anyaga, előadásmódjuk azonban – a többi egyszólamú liturgikus zenéhez hasonlóan – kérdéseket vet fel. Ezen hagyomány tételeinek tanulmányozása, történeti és zenei elemzése nyomán igyekszünk megadni a magunk válaszát az előadásmód kérdésére. Tanulmányom a történeti, zenetörténeti háttér, a kottaírás vázolásával, zenei párhuzamokat vonva, és zenei elemzéseket végezve halad végig a beneventán ének jellemzésén. Egyes darabok példáin keresztül is szemléltet egy-egy zenei jelenséget, technikai érdekességet. A tételek megfelelő előkészítése után ezeket énekhangon megszólaltatjuk, egy általunk hitelesnek vélt elképzelés mentén kialakított énektechnikával. Dolgozatom két kérdésre keresi a választ:
1. Milyen zenei stílusokhoz fűzi kapcsolat a beneventán éneket, és hogyan vizsgálható ez a tudomány eszközeivel?
2. Milyen módon
illeszthető be a benevántán ének egyéni stílusa az élő egyházzenei gyakorlatunkba?



